**Valve Corporation** (dahulunya sebagai **Valve Software**, biasanya dirujuk sebagai **Valve** dan kadang-kadang digayakan sebagai **VALVᴇ**) ialah sebuah syarikat pembangunan permainan video dan pengedaran digital yang terletak di Bellevue, Washington, Amerika Syarikat. Pejabat yang berpangkalan di Eropah pula dibuka pada tahun 2012 di Luxembourg. Ia ditubuhkan pada tahun 1996 oleh bekas pekerja Microsoft Gabe Newell dan Mike Harrington, Valve membangunkan siri permainan video *Half-Life*, *Counter-Strike*, *Portal*, *Day of Defeat*, *Team Fortress*, *Left 4 Dead* dan *Dota* yang telah mendapat pujian yang tinggi dan sangat terkenal. Mereka juga membangunkan dan mengekalkan enjin Source yang mana kebanyakan permainan yang mereka bina dijalan, *Source Film Maker* atau dikenali sebagai SFM yang merupakan sebuah aplikasi pembuatan animasi dan Steam sebuah tapak pengedaran perisian. Ia juga telah membawa kepada pembuatan Steam Machine, yang merupakan sebuah komputer permainan pra-bina yang menggunakan sistem pengendalian SteamOS.

Sejarah
-------

Valve asalnya ialah LLC yang berpusat di Kirkland, Washington. Selepas syarikat tersebut menjadi perbadanan pada tahun 2003, ia berpindah dari lokasi asalnya ke Bellevue, Washington, berkongsi bandar yang sama dengan penerbit asalnya, Sierra On-Line, Inc.

Kejayaan *Half-Life* yang diikuti oleh susulan termasuklah *Half-Life 2*. Valve menggunakan enjin Source, iaitu enjin buatan sendiri Valve untuk Half Life 2 dan telah menggunakannya untuk hampir semua permainan yang dibinanya selepas kejayaan Half Life 2. Valve telah menghasilkan enam siri permainan iaitu; *Half-Life*, *Team Fortress*, *Portal*, *Counter-Strike*, *Left 4 Dead*, dan *Day of Defeat*. Valve juga dikenali sebagai syarikat yang menyokong komuniti mod. *Counter-Strike*, *Team Fortress* dan *Day of Defeat* merupakan mod yang Valve beli dan telah dimajukan sebagai sebuah permainan penuh.

Pada 10 Januari 2008, Valve Corporation mengumumkan bahawa mereka telah membeli Turtle Rock Studios (syarikat yang membina Left 4 Dead), dan menambahkan syarikat yang terletak di California tersebut kepada portfolionya. Namun Turtle Rock Studio telah berpisah dengan Valve pada tahun 2010 selepas Left 4 Dead dan Left 4 Dead 2 dikeluarkan.

*Half-Life*
-----------

Rencana utama: Half-Life (permainan video) Gabe Newell dan Mike Harrington mengasaskan Valve pada 24 Ogos 1996. Selepas mendapatkan lesen kepada enjin *Quake* (melalui bantuan kawan Michael Abrash dari id Software) pada tahun 1996, dan mereka mula memajukan *Half-Life*. Asalnya dijangkakan untuk dikeluarkan pada tahun 1997, *Half-Life* dipasarkan pada 19 November, 1998. Valve membeli TF Software PTY Ltd. pada Mei 1998, pencipta mod *Team Fortress* untuk *Quake*, dengan tujuan untuk mencipta permainan *Team Fortress* versi penuh. *Team Fortress Classic* merupakan versi *Team Fortress* asal bagi *Quake*, yang dikeluarkan untuk *Half-Life* pada tahun 1999. *Team Fortress 2* yang dikeluarkan pada 10 Oktober 2007, telah dibungkuskan dengan *Half-Life 2: Episode Two* dan *Portal* untuk pakej *The Orange Box*.

Valve meneruskan kerjanya tentang *Half-Life*, mengeluarkan perkembangan tentang permainan tersebut dan menyumbangkan permainan tersebut kepada pemaju-pemaju lain untuk memindahnya ke platfom lain. Komuniti-komuniti mod telah membuat pemajuan mod untuk *Half-Life* iaitu *Counter-Strike* yang amat popular dan *Day of Defeat*.

Steam
-----

Rencana utama: Steam
Gabe Newell dan Doug Lombardi, 2007
Valve mengumumkan sistem penghantaran kandungan iaitu Steam pada tahun 2002.

Lihat juga
----------

* Valve Anti-Cheat
* PowerPlay (teknologi)
* Source (enjin permainan)
* Steam (penghantar kandungan)
* Senarai permainan Steam

Rujukan
-------

1. ↑  Wingfield, Nick (8 September 2012). "Game Maker Without a Rule Book". *The New York Times* (dalam bahasa Inggeris).
2. ↑  Dudley, Brier (2013-11-04). "A glimpse of Valve's Steam Machine, controller design and hardware plans" (dalam bahasa Inggeris). Seattle Times. Diarkibkan daripada yang asal pada 2017-07-06. Dicapai pada 2015-10-15.
3. ↑  "Valve Acquires Turtle Rock Studios" (Siaran akhbar). Valve Corporation. 2008-01-10. Dicapai pada 2008-01-10.
4. ↑  "Steam Message". *Steam* (dalam bahasa Inggeris). Valve Corporation. 2007-08-24. Dicapai pada 2008-11-08. it was exactly eleven years ago that Valve was born
5. ↑  Towns, William R. (2005-03-09). "Valve Corporation v. ValveNET, Inc. ValveNET, Inc. Charles Morrin Case No. D2005-0038". *WIPO Arbitration and Mediation Center* (dalam bahasa Inggeris). Pertubuhan Harta Intelek Sedunia. Dicapai pada 2008-11-08.

Pautan luar
-----------

* Official homepage of Valve Corporation
* Official Steam website
* sejarah Valve Corporation

| * l
* b
* s
Permainan-permainan video dimajukan oleh Valve Corporation |
| --- |
| Siri *Half-Life* | *Half-Life* (*Opposing Force* · *Blue Shift* · *Decay*) *Half-Life 2* (*Episode One* · *Episode Two* · *Episode Three*) *Portal* (*Still Alive*) · *Portal 2* |
| Siri *Counter-Strike* | *Counter-Strike* · *Condition Zero* · *Counter-Strike: Source* · *Counter-Strike Neo* · *Counter-Strike Online* |
| Siri *Day of Defeat* | *Day of Defeat* · *Day of Defeat: Source* |
| Siri *Team Fortress* | *Team Fortress Classic* · *Team Fortress 2* |
| Siri *Left 4 Dead* | *Left 4 Dead* · *Left 4 Dead 2* |
| Permainan lain | *Deathmatch Classic* · *Ricochet* · *The Orange Box* |